**PRIPREMNI POSTUPAK**

**DOSTAVLJANJE NALAZA I MIŠLJENJA STRUČNE SLUŽBE DRŽAVNIM TUŽIOCIMA**

U 2023. godini državni tužioci za maloljetnike su Stručnoj službi uputili 50 zahtjeva za obradu 50 maloljetnih učinilaca krivičnih djela (u 36 predmeta). Izvršena je procjena za 31 maloljetnika (u 22 predmeta), procjena za 14 maloljetnika (u 11 predmeta) se nastavlja u 2023. godini dok su 4 maloljetnika na nepoznatoj adresi (iz 3 predmeta). Takođe, završena je procjena za 9 maloljetnika (u 6 predmeta) iz 2022. godine, za koje je u 2023. godini data preporuka za primjenu vaspitnih naloga (4, koji su izrečeni i ispunjeni) i za primjenu vaspitne mjere – pojačani nadzor od strane organa starateljstva (5). Nastavljeno je i praćenje vaspitnih naloga započetih u 2022. godini, za 6 maloljetnika (u 4 predmeta), koji su ispunjeni. Na taj način, u 2023. godini u Stručnoj službi se radilo sa ukupno 46 maloljetnika, u 32 predmeta.

Nalaz i mišljenje Stručne službe u krivičnom postupku prema maloljetniku, u 2023. godini, je zatražilo 5 osnovnih državna tužilaštava-ODT i to: ODT Cetinje (za 2 maloljetnika); ODT Kolašin (za 8 maloljetnika); ODT Kotor (za 1 maloljetnika); ODT Plav (za 2 maloljetnika); ODT Podgorica (za 36 maloljetnika); Više državno tužilaštvo u Podgorici (za 1 maloljetnika).

**TABELA 1: Prikaz zahtjeva za učešće Stručne službe prema krivičnim djelima koje su učinili maloljetnici**

|  |  |  |  |  |  |
| --- | --- | --- | --- | --- | --- |
| **R.br.** | **Vrsta krivičnog djela** | **Član KZ** | **Broj KD** | **Broj djevojčica** | **Broj dječaka** |
|  | Teška tjelesna povreda | 151 | 6 | 1 | 5 |
|  | Laka tjelesna povreda | 152 | 7 | 0 | 7 |
|  | Ugrožavanje sigurnosti | 168 | 2 | 0 | 2 |
|  | Dječja pornografija | 211 | 1 | 0 | 1 |
|  | Nasilje u porodici ili u porodičnoj zajednici | 220 | 1 | 0 | 1 |
|  | Krađa | 239 | 2 | 1 | 1 |
|  | Teška krađa | 240 | 2 | 0 | 2 |
|  | Uništenje i oštećenje tuđe stvari | 253 | 1 | 0 | 1 |
|  | Neovlašćena proizvodnja, držanje i stavljanje u promet opojnih droga | 300 | 1 | 0 | 1 |
|  | Teška djela protiv opšte sigurnosti | 338 | 1 | 0 | 1 |
|  | Ugrožavanje javnog saobraćaja | 339 | 2 | 0 | 2 |
|  | Teška djela protiv bezbjednosti javnog saobraćaja | 348 | 2 | 0 | 2 |
|  | Napad na službeno lice u vršenju službene dužnosti | 376 | 1 | 1 | 0 |
|  | Nasilničko ponašanje | 399 | 20 | 0 | 20 |
|  | Nedozvoljeno držanje oružja i eksplozivnih materija | 403 | 1 | 0 | 1 |
| **UKUPNO** | | | **50** | **3** | **47** |

Uočava se da je nalaz Stručne službe zatražen u većoj mjeri kod izvršenja krivičnih djela sa elementima nasilja (za 41 maloljetnika), nego za krivična djela sa elementima krađe (4) dok je za krivična djela iz oblasti saobraćaja zatražen nalaz za 4 maloljetnika¸ iz oblasti zloupotrebe droge 1.

Kod krivičnih djela sa elementima nasilja oštećeni su bila: maloljetna lica (24), punoljetna lica (15), a na štetu društvene zajednice učinjena su 2 krivičnih djela sa elementima nasilja.

Nalaz Stručne službe je zatražen za 47 maloljetnika muškog pola i za 3 maloljetnice. Raspon godina maloljetnih učinilaca krivičnih djela je od 14 do 17 godina, s tim da su u nešto većoj mjeri zastupljeni bili uzrasti od 15 i 17 godina.

Maloljetnim učiniocima ženskog pola (3) se na teret stavljaju krivična djela sa elementima nasilja: teška tjelesna povreda, član 151; napad na službeno lice u vršenju dužnosti, član 376 (2); i krađa, član 239 Krivičnog zakonika (1).

Uočava se da je većina maloljetnika u vrijeme izvršenja krivičnog djela u redovnom obrazovnom procesu, i to: 11 maloljetnika redovno pohađa osnovnu, a 24 maloljetnika srednju školu. Ukupno 13 maloljetnika nije u sistemu redovnog obrazovanja, i to: 1 maloljetnik je nepismen; 5 je završilo srednju školu; 1 prekinuo redovno školovanje poslije 5. razreda, 2 maloljetnika poslije završenog 7. razreda osnovne škole, 1 pohađa vanredno 6. razred osnovne škole; 2 pohađaju 2. razred, a 1 maloljetnik 3. razred vanredno srednje škole. Za 2 maloljetnika nema podataka o školovanju.

U vezi predmeta za koje je rad iz 2022. godine nastavljen/prenijet u 2023. godinu, završena je procjena 4 maloljetnika, za koje je dat prijedlog za primjenu:

* vaspitnog naloga – obavljanje društveno korisnog rada (1, koji je ispunjen, ODT Kolašin)
* vaspitnog naloga – uključivanje u pojedinačni ili grupni tretman u odgovarajućoj zdravstvenoj ustanovi, savjetovalištu ili drugoj odgovarajućoj organizaciji (1, koji je ispunjen, ODT Bijelo Polje),
* vaspitnog naloga - plaćanje novčanog iznosa u korist humanitarne organizacije, fonda ili javne ustanove (1, koji je ispunjen, ODT Podgorica; 1, koji je ispunjen, ODT Bijelo Polje),
* vaspitne mjere - pojačani nadzor od strane organa starateljstva (5).

Nastavljeno je i praćenje vaspitnih naloga započetih u 2022. godini, za 6 maloljetnika, koji su ispunjeni:

* vaspitni nalog – uključivanje u pojedinačni ili grupni tretman u odgovarajućoj zdravstvenoj ustanovi, savjetovalištu ili drugoj odgovarajućoj organizaciji (1, koji je ispunjen, ODT Podgorica; 1, koji je ispunjen, VDT Podgorica),
* vaspitni nalog – obavljanje društveno korisnog rada (1, koji je ispunjen, VDT Podgorica; 1, koji je ispunjen, ODT Podgrica)
* vaspitni nalog – plaćanje novčanog iznosa u korist humanitarne organizacije, fonda ili javne ustanove (2, koji su ispunjeni, ODT Podgorica).

Od 50 evidentiranih maloljetnika u Stručnoj službi tokom 2023. godine, za 31 maloljetnika je izvršena procjena i preporučene su 34 mjere (18 alternativnih i 16 vaspitnih mjera), za 14 maloljetnika procjena se nastavlja u 2023. godini dok su 4 maloljetnika na nepoznatoj adresi.

U 2023. godini, Stručna služba je sačinila nalaz i mišljenje sa prijedlogom za primjenu sljedećih alternativnih mjera (prema 31 maloljetniku):

* opomena (1), što je prihvaćeno od strane državnog tužioca za maloljetnike (ODT Podgorica),
* vaspitni nalog – obavljanje društveno korisnog ili humanitarnog rada (4), od kojih su 2 prihvaćena i izrečena od strane državnog tužioca za maloljetnike ODT Podgorica (1 je izvršen; za 1 maloljetnika nastavlja se izvršenje u 2024. godini); za 1 maloljetnika nije prihvaćen prijedlog Stručne službe (državni tužilac za maloljetnike uputio na sud, ODT Podgorica); a za 1 maloljetnika je odlučivanje u toku (ODT Podgorica),
* vaspitni nalog – plaćanje novčanog iznosa u korist humanitarne organizacije, fonda ili javne ustanove (6), od kojih je: za 1 maloljetnika (ODT Kolašin) odlučivanje u toku; kao i za 4 maloljetnika (ODT Podgorica), a za 1 maloljetnika državni tužilac za maloljetnike nije prihvatio prijedlog Stručne službe, već je predmet upućen na sud (ODT Podgorica).
* vaspitni nalog – poravnanje sa oštećenim (1), odlučivanje državnog tužioca za maloljetnike u toku (ODT Podgorica).
* vaspitni nalog – uključivanje u pojedinačni ili grupni tretman u odgovarajućoj zdravstvenoj ustanovi, savjetovalištu ili drugoj odgovarajućoj organizaciji (5), što je prihvaćeno i izrečeno od strane od strane državnog tužioca za maloljetnike (ODT Podgorica, 4; ODT Plav: 1), a realizacija se prenosi u 2024. godinu.
* vaspitni nalog – redovno pohađanje škole 2, (ODT Podgorica 1; ODT Plav 1), što je prihvaćeno i izrečeno od strane državnog tužioca za maloljetnike: 1 ispunjen (ODT Plav), a 1 se nastavlja u 2024. godini (ODT Podgorica).

U 2023. godini, Stručna služba je sačinila nalaz i mišljenje sa prijedlogom za primjenu 16 vaspitnih mjera (za 13 maloljetnika):

* pojačani nadzor od strane organa starateljstva (6), od kojih je prihvaćenio 5 (ODT Kolašin 2; ODT Podgorica 2; i ODT Plav 1), a za 1 je odlučivanje u toku (pred ODT Podgorica),
* pojačani nadzor od strane zakonskog zastupnika (4), od kojih su prihvaćena 2 (ODT Kolašin), a za 2 je odlučivanje u toku (ODT Podgorica),
* pojačani nadzor uz dnevni boravak u vaspitnoj ustanovi (1), koji je prihvaćen od strane ODT Podgorica,
* posebna obaveza – plaćanje određenog novčanog iznosa u korist humanitarne organizacije, fonda ili javne ustanove (1), koji je prihvaćen od strane državnog tužioca za maloljetnike (ODT Kolašin),
* posebna obaveza – uključivanje u pojedinačni ili grupni tretman u odgovarajućoj zdravstvenoj ustanovi, savjetovalištu ili drugoj odgovarajućoj organizaciji (3), od kojih su 2 prihvaćena od ODT Podgorica, a 1 prihvaćen od ODT Kolašin,
* sudski ukor (1) koji je prihvaćen od državnog tužioca za maloljetnike ODT Podgorica.

Za 14 maloljetnika postupak procjene se prenosi u 2024. godinu, 4 maloljetnika nisu procijenjena jer su na nepoznatoj adresi.

Za 1 maloljetnika ODT Podgorica donio je vaspitni nalog uključivanje u pojedinačni ili grupni tretman u odgovarajućoj zdravstvenoj ustanovi, savjetovalištu ili drugoj odgovarajućoj organizaciji bez prethodnog angažovanja - prijedloga Stručne službe. Stručna služba je zatim, na zahtjev državnog tužioca za maoljetnike, organizoavala sprovođenje i praćenje izvršenja ovog vaspitnog naloga, koji je ispunjen.

U 2023. godini državni tužioci za maloljetnike su izrekli 23 vaspitna naloga, od kojih je 15 ispunjeno, a za 8 se izvršenje prenosu u 2024. godinu.

U vezi predmeta iz 2022. godine koji se odnose na prenijeto izvršenje vaspitnih naloga iz 2022. u 2023. godinu, uspješno je izvršeno 6 vaspitnih naloga.

Dostavljanje podataka o izrečenim alternativnim mjerama, u 2023. godini, za 142 maloljetnika, je izvršeno u postupcima pred: ODT Cetinje (1), ODT Kolašin (7); ODT Kotor (13); ODT Nikšić (19), ODT Podgorica (76); ODT Ulcinj (3); VDT Podgorica (3); Viši sud Podgorica (19) i na zahtjev Odjeljenja bezbjednosti-OB Mojkovac (1).

Takođe, u 14 krivičnih postupaka Stručna služba Vrhovnog državnog tužilaštva je bila pozvana na glavnu raspravu pred Osnovni sud, u vezi čega je ukazano Sudu da je pozivanje Stručne službe Vrhovnog državnog tužilaštva cjelishodno ukoliko je potrebno da se dodatno pojasni nalaz prethodno dat pred državnim tužilaštvom, a da se, shodno članu 83 Zakona o postupanju prema maloljetnicima u krivičnom postupku, na glavni pretres poziva stručna služba nadležnog suda, u svrhu prilagođavanja ispitivanja statusu i sposobnostima maloljetnika, kao i u svrhu davanja nalaza i mišljenja o njemu najprimjerenijoj krivičnoj sankciji, shodno istim kriterijumima za izbor mjere/sankcije (porodični i širi sredinski uslovi u kojima maloljetnik živi; uzrast, zrelost, lična svojstava; stepen vaspitnih i obrazovnih teškoća; težina krivičnog djela; pobude iz kojih je učinio krivično djelo; kako se ponašao poslije činjenja krivičnog djela).

**KRIVIČNOPRAVNA ZAŠTITA DJECE/MALOLJETNIH LICA**

Dostavljanje nalaza i mišljenja Stručne službe državnim tužiocima

U postupcima koji se tiču djece/maloljetnih lica na čiju su štetu učinjena krivična djela-oštećeni i prema djeci/maloljetnim licima koja su svjedoci krivičnih djela, u 2023. godini državni tužioci su zatražili učešće Stručne službe u 79 predmeta, za ukupno 99 djece/maloljetnih lica. Izvršena je procjena za 85 djece/maloljetnih lica (u 70 predmeta), a procjena za 14 djece/maloljetnih lica (u 9 predmeta) se prenosi u 2024. godinu. Takođe, izvršena je procjena za 21 djete/maloljetno lice (u 6 predmeta) koja je prenijeta iz 2022. godine. Na zahtjev Suda, na glavnom pretresu, u 2023. godini, Stručna služba Vrhovnog državnog tužilaštva je iznijela nalaz i mišljenje u vezi ponovnog saslušanja za 8 djece-oštećenih lica (pred Osnovnim sudom 3, postupci iz 2021. godine i 3 djece, postupak iz 2023.godine); za 2 djece-oštećenih lica (pred Višim sudom, postupak iz 2019. godine).

Putem audiovizuelne tehnike primjerene potrebama djeteta/maloljetnog lica, uz pomoć Stručne službe (dijete i stručno lice iz Stručne službe su u zasebnoj prostoriji tokom saslušanja, stručno lice ispituje shodno instrukcijama državnog tužioca, koji se nalazi u drugoj prostoriji sa ostalim učesnicima u krivičnom postupku), u 2023. godini sprovedeno je ukupno 24 saslušanja djece/maloljetnih lica (u 20 predmeta).

Putem audiovizuelne tehnike za saslušanje odraslih (dijete i svi učesnici u jednoj prostoriji) saslušano je 1 dijete (u 1 predmetu).

Direktno od strane državnog tužioca, uz pomoć Stručne službe, saslušano je 30 djece/maloljetnih lica (u 24 predmeta).

Takođe u 2023. godini, pred Osnovnim državnim tužilaštvom, saslušano je i 3 djece/maloljetnih lica (u 3 predmeta), za koje je procjena prenijeta iz 2022. u 2023. godinu, i to: 2 djece/maloljetnih lica, putem audiovizuelne tehnike primjerene potrebama djeteta/maloljetnog lica (dijete u zasebnoj prostoriji sa stručnim licem, koje ga ispituje shodno instrukcijama državnog tužioca); 1 dijete/maloljetno lice, saslušano je direktno. Za 1 dijete/maloljetno lice (u 1 predmetu) koje je procijenjeno u 2022. godini zatražena je dodatna priprema za saslušanje pred Osnovnim državnim tužilaštvom (zbog proteka vremena, čeka se na saslušanje). Na zahtjev Osnovnog suda, na glavnom pretresu, Stručna služba je dala nalaz i mišljenje u vezi ponovnog saslušanja za 2 djece/maloljetnih lica (u 1 predmetu), za koju je pred Osnovnim državnim tužilaštvom procjena data 2020. godine (za 1 dijete), i 2021. godine (za 2 djece), pri čemu 1 dijete nije saslušano ponovo pred Sudom, a 1 dijete je saslušano direktno pred Sudom, uz pomoć Stručne službe Vrhovnog državnog tužilaštva. Na zahtjev Osnovnog suda, na glavnom pretresu, Stručna služba je dala nalaz i mišljenje u vezi ponovnog saslušanja za 1 dijete/maloljetno lice (u 1 predmetu), koje je 2021. godine saslušano pred Osnovnim državnim tužilaštvom (dijete nije ponovo saslušano pred Sudom). Na zahtjev Osnovnog suda, Stručna služba je dala nalaz i mišljenje u vezi ponovnog saslušanja za 3 djece/maloljetnih lica (u 1 predmetu), za koju je pred Osnovnim državnim tužilaštvom procjena data 2023. godine (djeca nisu ponovo saslušana pred Sudom). Za dvoje djece/maloljetnih lica, na zahtjev Višeg suda, na glavnom pretresu, Stručna služba je dala nalaz i mišljenje u vezi ponovnog saslušanja za 2 djece/maloljetnih lica (u 1 predmetu) za koje je pred Višim državnim tužilaštvom procjena data 2019. i 2020. godine (djeca nisu ponovo saslušana pred sudom). Za 1 dijete/maloljetno lice (u 1 predmetu), koje je procijenjeno u 2021. godini, 2023. je zatražena dodatna priprema Stručne službe za pristupanje djeteta sudsko medicinskom vještačenju pred Višim državnim tužilaštvom.

Na taj način, u 2023. godini Stručna služba je učestvovala u 79 krivičnih postupaka i radila sa ukupno 98 djece/maloljetnih lica kao oštećenima/svjedocima (za koje je sačinila-dala 95 nalaza i mišljenja i pružila pomoć u saslušanju 59 djece/maloljetnih lica).

**TABELA 2: Prikaz zahtjeva za učešće Stručne službe prema nadležnom tužilaštvu i broju djece/maloljetnih lica kao oštećenih/svjedoka**

|  |  |  |  |  |  |
| --- | --- | --- | --- | --- | --- |
| **Rb. Br.** | **Opština** | **ORGAN** | | **STATUS**  **djeteta/maloljetnog lica** | |
| **ODT** | **VDT** | **Oštećeni** | **Svjedok** |
|  | Berane | 14 |  | 14 |  |
|  | Bijelo Polje | 5 | 8 | 10 | 3 |
|  | Kolašin | 2 |  | 2 |  |
|  | Kotor | 3 |  | 3 |  |
|  | Nikšić | 7 |  | 5 | 2 |
|  | Podgorica | 43 | 17 | 52 | 8 |
| **UKUPNO** | | **74** | **25** | **86** | **13** |

Nalaz i mišljenje Stručne službe u krivičnom postupku prema maloljetnom oštećenom/svjedoku, u 2023. godini, je zatražilo 6 osnovnih državnih tužilaštava-ODT i to: ODT Berane (za 14 djece/maloljetnih lica, u 10 predmeta); ODT Bijelo Polje (za 5 djece/maloljetnih lica, u 4 predmeta); ODT Kolašin (za 2 maloljetna lica u 2 predmeta); ODT Kotor (za 3 djece u 3 predmeta); ODT Nikšić (za 7 djece/maloljetnih lica, u 5 predmeta); ODT Podgorica (za 43 djece/maloljetnih lica, u 34 predmeta).

Više državno tužilaštvo u Bijelom Polju, zatražilo je nalaz i mišljenje Stručne službe za 8 djece/maloljetnih lica (u 7 predmeta), a Više državno tužilaštvo u Podgorici za 17 djece/maloljetnih lica (u 15 predmeta).

TABELA 3: Prikaz zahtjeva za učešće Stručne službe prema vrsti krivičnog djela i polu djeteta/maloljetnog lica kao oštećenog/svjedoka

|  |  |  |  |  |  |
| --- | --- | --- | --- | --- | --- |
| **R Br.** | **Vrsta krivičnog djela-KD** | **Član Krivičnog zakonika** | **Ukupno oštećeni/ svjedoci** | **Broj djevojčica** | **Broj dječaka** |
|  | Teška tjelesna povreda | 151 | 2 | 1 | 1 |
|  | Zlostavljanje | 166a | 10 | 4 | 6 |
|  | Silovanje | 204 | 2 | 2 |  |
|  | Obljuba sa djetetom | 206 | 3 | 3 |  |
|  | Obljuba zloupotrebom položaja | 207 | 1 | 1 |  |
|  | Nedozvoljene polne radnje | 208 | 7 | 6 | 1 |
|  | Dječja pornografija | 211 | 2 | 2 |  |
|  | Navođenje maloljetnog lica da prisustvuje vršenju krivičnih djela protiv polne slobode | 211a | 1 | 1 |  |
|  | Mamljenje djeteta u cilju vršenja krivičnih djela protiv polne slobode | 211b | 1 | 1 |  |
|  | Oduzimanje maloljetnog lica | 217 | 5 | 2 | 3 |
|  | Nasilje u porodici ili u porodičnoj zajednici | 220 | 22 | 10 | 12 |
|  | Krađa | 239 | 1 | 1 |  |
|  | Razbojnička krađa | 241 | 1 | 1 |  |
|  | Neovlašćena proizvodnja, držanje i stavljanje u promet opojnih droga | 300 | 1 |  | 1 |
|  | Izazivanje opšte opasnosti | 327 | 3 |  | 3 |
|  | Teška djela protiv opšte sigurnosti | 338 | 1 |  | 1 |
|  | Ugrožavanje javnog saobraćaja | 339 | 2 |  | 2 |
|  | Teška djela protiv bezbjednosti javnog saobraćaja | 348 | 4 | 1 | 3 |
|  | Nasilničko ponašanje | 399 | 8 |  | 8 |
|  | Trgovina ljudima | 444\* | 10 | 8 | 2 |
|  | Nedefinisano KD fizičko nasilje |  | 3 |  | 3 |
|  | Nedefinisano KD seksualno nasilje |  | 6 | 4 | 2 |
|  | Nedefinisano KD |  | 2 |  | 2 |
|  | Nema podataka |  | 1 | 1 |  |
| **UKUPNO** | | | **99** | **49** | **50** |

\*krivično djelo trgovina ljudima, član 444 Krivičnog zakonika Crne Gore-KZCG, učinjeno je prema: 10 djece/maloljetnih lica (2 dječaka; 8 djevojčica), u svrhu nedozvoljenog dječijeg braka (3), prosjačenja (6) i seksualnog iskorišćavanja (2).

U 2023. godini zahtjevi za procjenu i pomoć Stručne službe odnosili su se na: 86 djece/maloljetnih oštećenih lica i 13 djece/maloljetnih svjedoka.

Osumnjičena lica/učinioci su izvršili 20 vrsta krivičnih djela na štetu procjenjivane djece/maloljetnika. Kada se posmatraju zahtjevi za učešće Stručne službe prema vrsti krivičnih djela, djeca/maloljetnici su najčešće bili izloženi krivičnim djelima: sa elementima seksualnog nasilja (28); nasilje u porodici, član 220 KZCG (22); sa elementima fizičkog nasilja (14); zlostavljanje, član 166a KZCG (10); zloupotrebi roditeljskog prava (5).

Na štetu procjenjivane djece/maloljetnih lica, osumnjičena lica/učinioci su u većini punoljetna lica. U 8 slučajeva učinioci su maloljetnici i to: 7 lica muškog pola (za 2 krivična djela sa elementima seksualnog nasilja i 5 krivična djela sa elementima fizičkog nasilja, a krivična djela su učinjena na štetu maloljetnih lica /3 ženskog i 4 muškog pola, uzrasta 7 do 15 godina/) i 1 lice ženskog pola, za krivično djelo trgovina ljudima, član 444 KZCG (na štetu 1 maloljetnog lica ženskog pola uzrasta 12 godina).

TABELA 4: Prikaz zahtjeva za učešće Stručne službe prema uzrastu djeteta/maloljetnog lica kao oštećenog u vrijeme izvršenja krivičnog djela

|  |  |  |  |  |  |
| --- | --- | --- | --- | --- | --- |
| **R. Br.** | **Uzrast djeteta-oštećenog u vrijeme izvršenja krivičnog djela** | | **UKUPNO** | **Broj djevojčica** | **Broj dječaka** |
|  | 4 | godine | 1 | 1 | 0 |
|  | 5 | godina | 1 | 0 | 1 |
|  | 6 | godina | 2 | 1 | 1 |
|  | 7 | godina | 7 | 2 | 5 |
|  | 8 | godina | 8 | 1 | 7 |
|  | 9 | godina | 6 | 2 | 4 |
|  | 10 | godina | 6 | 1 | 5 |
|  | 11 | godina | 8 | 4 | 4 |
|  | 12 | godina | 9 | 5 | 4 |
|  | 13 | godina | 18 | 10 | 8 |
|  | 14 | godina | 6 | 3 | 3 |
|  | 15 | godina | 7 | 7 | 0 |
|  | 16 | godina | 3 | 3 | 0 |
|  | Nema podataka | | 4 | 2 | 2 |
| **UKUPNO** | | | **86** | **42** | **44** |

Kod kategorije dijete/maloljetni oštećeni, procjena i pomoć Stručne službe u 2022. godini podjednako je zatražena za djevojčice (42) i za dječake (44), a raspon uzrasta djece/maloljetnih lica u vrijeme izvršenja krivičnog djela na njihovu štetu bio je od 4 do 16 godina.

TABELA 5: Prikaz zahtjeva za učešće Stručne službe prema uzrastu djeteta/maloljetnog kao svjedoka u vrijeme izvršenja krivičnog djela

|  |  |  |  |  |  |
| --- | --- | --- | --- | --- | --- |
| **R. Br.** | **Uzrast djeteta-svjedoka u vrijeme izvršenja krivičnog djela** | | **UKUPNO** | **Broj djevojčica** | **Broj**  **dječaka** |
|  | 7 | godina | 2 | 2 |  |
|  | 10 | godina | 1 |  | 1 |
|  | 11 | godina | 4 | 3 | 1 |
|  | 12 | godina | 1 |  | 1 |
|  | 13 | godina | 4 | 1 | 3 |
|  | Nema podataka | | 1 | 1 |  |
| **UKUPNO** | | | **13** | **7** | **6** |

Kod kategorije dijete/maloljetni svjedok, procjena i pomoć Stručne službe u 2022. godini je zatražena podjednako za dječake (6) i za djevojčice (7), a raspon uzrasta djece/maloljetnih svjedoka u vrijeme izvršenja krivičnog djela bio je od 7 do 13 godina.

Od ukupno 99 djece/maloljetnih oštećenih za koje je zatraženo učešće Stručne službe u 2023. godini, preporučeno je da se sasluša 61 dijete/maloljetno lice: saslušanje primjereno potrebama djeteta, uz pomoć Stručne službe, i to da se 58 djece/maloljetnih oštećenih lica sasluša putem audiovizulene tehnike, uz pomoć Stručne službe (dijete i stručno lice iz Stručne službe su u zasebnoj prostoriji tokom saslušanja, stručno lice ispituje dijete shodno instrukcijama državnog tužioca koji se nalazi u drugoj prostoriji sa ostalim učesnicima u krivičnom postupku), 3 djece, da se sasluša direktno (za šta se i sama djeca opredjeljuju), a 30 djece je, shodno instrukciji državnog tužioca, pripremljeno za direktno saslušanje. Za 24 djece/maloljetnih oštećenih data je preporuka da se ne saslušavaju, za 3 djece je preporučeno vještačenje od strane tima sudskih vještaka - kliničkog psihologa i psihijatra za djecu.

Od ukupno 13 djece/maloljetnih svjedoka Stručna služba je preporučila da se sasluša 11 djece/maloljetnih lica, a od tog broja da se 4 djece/maloljetnih svjedoka sasluša putem audiovizuelne tehnike, uz pomoć Stručne službe (dijete i predstavnik Stručne službe su u zasebnoj prostoriji tokom saslušanja, stručno lice ispituje dijete shodno instrukcijama državnog tužioca). Za 2 djece/maloljetnih svjedoka preporučeno je da se ne saslušavaju.

Odlukom državnog tužioca, putem audiovizuelne tehnike primjerene potrebama djeteta/maloljetnog lica, uz pomoć Stručne službe (dijete i predstavnik Stručne službe su u zasebnoj prostoriji tokom saslušanja, stručno lice ispituje dijete shodno instrukcijama državnog tužioca koji se nalazi u drugoj prostoriji sa ostalim učesnicima u krivičnom postupku), saslušano je ukupno 24 djece/maloljetnih lica (21 oštećeni i 3 svjedoka), i to: pred VDT Bijelo Polje saslušano je 8 djece (1 svjedok, 13 godina; 7 oštećenih lica, 1 uzrasta 10, 6 uzrasta 13 godina); pred ODT Berane saslušano je 1 dijete (oštećeno, 15 godina); pred ODT Nikšić 5 djece (3 oštećena 5, 6 i 11 godina, i 2 svjedoka 7 i 11 godina); pred ODT Podgorica 4 djece oštećenih (8-15 godina) i pred VDT Podgorica 6 djece oštećenih lica (7 do 15 godina). Postupci su vođeni zbog sljedećih krivičnih djela: silovanje, član 204, KZCG (1); obljuba sa djetetom, član 206, KZCG (3); nedozvoljene polne radnje, član 208, KZCG (5); oduzimanje maloljetnog lica, član 217, KZCG (2); nasilje u porodici ili u porodičnoj zajednici, član 220, KZCG (4); neovlašćena proizvodnja, držanje i stavljanje u promet opojnih droga, član 300, KZCG (1); nasilničko ponašanje, član 399, KZCG (1); trgovina ljudima, član 444, KZCG (1); zlostavljanje, član 166a, KZCG (2); navođenje maloljetnog lica da prisustvuje vršenju krivičnih djela protiv polne slobode, član 211a, KZCG (1); mamljenje djeteta u cilju vršenja krivičnih djela protiv polne slobode, član, 211b, KZCG (1); nedefinisano krivično djelo seksualno nasilje (2).

Putem audiovizuelne tehnike za odrasle (svi učesnicu u krivičnom postupku u jednoj prostoriji), uz pomoć Stručne službe, saslušano je 1 dijete (oštećeno, uzrasta 4 godine), za krivično djelo zlostavljanje, član 166a KZCG (ODT Kolašin).

Direktno od strane državnog tužioca za maloljetnike, uz pomoć Stručne službe, saslušano je 30 djece/maloljetnih lica (22 oštećenih i 8 svjedoka). Djeca/maloljetna lica kao oštećeni (uzrasta 7 do 16 godina) saslušani su direktno pred: ODT Berane (10); ODT Bijelo Polje (3); ODT Kotor (2); ODT Podgorica (7), za krivična djela: teška tjelesna povreda, član 151, KZCG (2); nedozvoljene polne radnje, član 208, KZCG (1); dječja pornografija, član 211, KZCG (2); nasilje u porodici ili u porodičnoj zajednici, član 220, KZCG (5); izazivanje opšte opasnosti, član 327, KZCG (3); ugrožavanje javnog saobraćaja, član 339, KZCG (1); nasilničko ponašanje, član 399, KZCG (1); zlostavljanje, član 166a, KZCG (6); nedefinisano krivično djelo (1). Djeca/maloljetna lica kao svjedoci (uzrasta 7 do13 godina) saslušana su direktno pred: ODT Bijelo Polje (2); ODT Podgorica (6), za krivična djela: nedozvoljene polne radnje, član 208, KZCG (1); nasilje u porodici ili u porodičnoj zajednici, član 220, KZCG (2); krađa čl. 239 KZCG (1); razbojnička krađa čl. 241 KZCG (1); zlostavljanje, član 166a, KZCG (1); nedefinisano krivično djelo fizičko nasilje (2).

Za 38 djece/maloljetnih lica postupak je u toku (37 oštećenih lica i 1 svjedok).

Od ukupno 24 prijedloga Stručne službe da se, u cilju njihove zaštite i dobrobiti, ne saslušaju djeca/maloljetni oštećeni/svjedoci, državni tužioci su prihvatili 6 prijedloga, 1 dijete je saslušano direktno, a za 17 djece postupak je u toku.

Za 24 djece oštećenih/svjedoka Stručna služba je preporučila da se ne saslušavaju zbog: odbijanja da svjedoči, anksioznosti prema svjedočenju, konflikta lojalnosti, straha, razvojnih smetnji, nedostatka emocionalnog kapaciteta, težih razvojnih smetnji, otpora, retraumatizacije, nerazriješenih trauma, nemogućnosti ostvarivanja komunikacije.

Takođe, za 3 djece oštećenih Stručna služba je preporučila da se ispitaju u postupku specijalizovanog forenzičkog vještačenja, zbog djetetovih: razvojnih smetnji, retraumatizacije, konfliktnih porodičnih odnosa koji se mogu odraziti na autentičnost djetetovog iskaza, konflikta lojalnosti i interesa, otuđenja od roditelja, konflikta interesa između roditelja, koji postupci su u toku.

Kod kategorije dijete/maloljetni oštećeni, u 28 slučajeva se javlja po 1 osumnjičeni/učinilac, u 2 slučaja se javljaju po 2 učinioca krivičnog djela na štetu djeteta/maloljetnog lica, od koji su po jedan u srodstvu sa oštećenim licem. Na taj način, 34 osumnjičena/učinioca su u odnosu srodstva sa 32 djece/maloljetnih lica na čiju su štetu učinili krivično djelo, i to: otac (21), majka (4), brat (1), sestra (2), djed (1), stric (2), ujak (1), dalji srodnik (2). Učinioci krivičnih djela su većinom punoljetni i većinom muškog (28), u odnosu na ženski pol (6), a samo 1 maloljetno lice muškog pola je učnilac krivičnog djela (izazivanje opšte opasnosti, član 327 KZCG). Djeca/maloljetna lica kao oštećeni su neznatno više ženskog (17), nego muškog (15) pola, a njihov uzrast u vrijeme izvršenja krivičnog djela na njihovu štetu je od 5 do 16 godina (za 2 lica nema podataka o uzrastu).

Kod kategorije dijete/maloljetni oštećeni, u 40 slučajeva se javlja po 1 osumnjičeni/učinilac, u 8 slučaja se javljaju po 2 učinioca krivičnog djela na štetu djeteta/maloljetnog lica koji nisu u srodstvu sa oštećenim. Na taj način 56 osumnjičenih/učinilaca nije u srodstvu sa 48 djece/maloljetnih oštećenih lica. Češće se radi o poznatom osumnjičenom/učiniocu (42), i to: poznaniku (16), komšiji (7), partneru majke (1), partneru oca (1), partneru sestre (1), očuhu (4), maćehi (4), službenom licu (4), poznaniku sa interneta (4), nego o nepoznatom učiniocu (14). Učinioci krivičnog djela su većinom punoljetni (48) i to: muškog pola (42), a ženskog (6), dok su u 8 slučajeva učinioci maloljetnici 3 muškog i 5 ženskog pola. Djeca/maloljetni kao oštećeni su u jednakom broju slučajeva ženskog (27) i muškog (27) pola, a uzrast djece/maloljetnih oštećenih je od 4 do 16 godina. Za 6 slučajeva iz ove kategorije nema podataka o učiniocu.

U kategoriji djeca/maloljetni svjedoci u 3 slučaja javlja se po 1 osumnjičeni/učinilac koji je u srodstvu sa svjedokom (u sva 3 slučaja se radi o muškom punoljetnom licu, ocu svjedoka), a u 2 slučaja po 2 osumnjičena/učinioca koji su u srodstvu sa svjedokom (u oba slučaja 1 punoljetno lice muškog pola-otac i 1 punoljetno lice ženskog pola-majka), tako da od 7 učinioca u 5 slučajeva radi se o licu muškog pola, a u 2 slučaju radi se o učiniocu ženskog pola. Djeca/maloljetni svjedoci su ženskog (3) i muškog pola (2), njihov uzrast je od 7 do 13 godina.

U kategoriji djeca/maloljetni svjedoci u 4 slučaja pojavljuje se po jedan učinilac, a u 2 slučaju se pojavljuju 2 učinioca krivičnog djela na štetu 6 djece, koji nisu u srodstvu sa djetetom/maloljetnim svjedokom. Na taj način 8 osumnjičenih/učinilaca (svi punoljenti, 6 muškog i 2 ženskog pola) nije u srodstvu sa 6 djece/maloljetnih svjedoka, a radi se o 4 poznata lica, i to: poznaniku (2) i komšiji (2); dok se nepoznata lica (4) pojavljuju u 2 slučaja. U 1 slučaju pojavljuje se dijete/maloljetni učinilac koji je ujedno i svjedok. Uzrast djece/maloljetnih svjedoka je od 10 do 13 godina, a pol ženski (3) i muški (4).

Podnosioci krivične prijave u postupcima saslušanja 99 djece/maloljetnih oštećenih/svjedoka (u 79 predmeta) su: roditelji (8, u 7 predmeta), majka (22, u 17 predmeta), otac (22, u 18 predmeta), hranitelji (2, u 2 predmeta), po službenoj dužnosti (15, u 14 predmeta), maloljetni oštećeni (12, u 7 predmeta), brat (1, u 1 predmetu), djed (1, u 1 predmetu), komšije (2, u 2 predmeta), suprug punoljetne žrtve (1, u 1 predmetu), stric (3, u 1 predmetu), građani (2, u 1 predmetu), učinilac (1, u 1 predmetu).

Na zahtjev suda, na glavnom pretresu, Stručna služba je dala nalaz i mišljenje u vezi ponovnog saslušanja za 1 dijete/maloljetno lice, koje je 2021.godine saslušano pred državnim tužilaštvom (dijete nije ponovo saslušano pred sudom). Za 1 dijete/maloljetno lice, koje je procijenjeno u 2021. godini, 2023. je zatražena dodatna priprema Stručne službe za pristupanje djeteta sudsko medicinskom vještačenju pred državnim tužilaštvom. Za 1 dijete/maloljetno lice koje je procijenjeno u 2022. godini zatražena je dodatna priprema za saslušanje pred državnim tužilaštvom (zbog proteka vremena). Na taj način, u 2023. godini Stručna služba je učestvovala u 78 krivičnih postupaka i radila sa ukupno 94 djece/maloljetnih lica kao oštećenima/svjedocima (za koje je sačinila-dala 94 nalaza i mišljenja i pružila pomoć u saslušanju 59 djece/maloljetnih lica).

Stručna služba je u 2022. godini za ukupno 36 djece/maloljetnih (33 oštećenih i 3 svjedoka) preporučila i postavljanje punomoćnika (radi zaštite ličnosti djeteta/maloljetnika i pravičnosti), shodno članu 95 Zakona o postupanju prema maloljetnicima u krivičnom postupku - ZOPPMUKP. Najčešće se radilo o krivičnim djelima, zbirno: sa elementima seksualnog nasilja (20); zatim nasilju u porodici, član 220 KZCG (6); zlostavljanja (3) sa elementima fizičkog nasilja (3) i trgovine ljudima radi prosjačenja, krađe i ugrožavanja javnog saobraćaja po 1. Za jedno KD nema podataka. Kod kategorije djeca/maloljetni oštećeni, radilo se o krivičnim djelima: sa elementima seksualnog nasilja (20); nasilju u porodici, član 220 KZCG (4); zlostavljanja (3), sa elementima fizičkog nasilja (3), trgovine ljudima radi prosjačenja i bezbijednosti saobraćaja po 1. Kod djece/maloljetnih svjedoka, radilo se o krivičnim djelima: nasilju u porodici, član 220 KZCG (2); i krađe (1). Djeca/maloljetni oštećeni su većinom ženskog pola (23), u odnosu na djecu muškog pola (10). Djeca/maloljetni svjedoci su svi ženskog pola (3). Učinioci su većinom punoljetna lica, u odnosu na maloljetne učinioce kojih je 2 (muškog pola), za krivična djela: obljuba s djetetom, član 206 KZCG i nedefinisano KD nedozvoljeni brak. Uzrast djece/maloljetnih oštećenih je od 4 do 16 godina, a uzrast svjedoka je od 7 do 11 godina.

Državni tužioci su prihvatili preporuku Stručne službe za postavljenje punomoćnika za 8 djece/maloljetnih oštećenih lica (6) i svjedoka (2), za krivična djela: silovanje, član 204 KZCG (1); obljubu sa djetetom, član 206 KZCG (1); nedozvoljene polne radnje, član 208 KZCG (1); zlostavljanje, član 166a KZCG (1), nasilje u porodici, član 220 KZCG (2); oduzimanje maloljetnog lica, član 217 KZCG (2), i podnijeli zahtjev sudu za određivanje punomoćnika djetetu, što je sud uvažio. Za 1 maloljetno oštećeno lice roditelji su sami angažovali punomoćnika (kod krivičnog djela zlostavljanje).

Takođe, u 2023. godini je saslušano 2 djece/maloljetnih oštećenih lica za koje je postupak pokrenut u 2022. godini, a državni tužilac za maloljetnike (ODT Nikšić) je prihvatio prijedlog Stručne službe, te je na inicijativu državnog tužioca sud postavio punomoćnike i djeca su saslušana u prisustvu ponomoćnika (i uz pomoć Stručne službe, putem audiovizuelne tehnike, iz zasebne prostorije), za krivična djela nedozvoljene polne radnje, član 208 KZCG i nedefinisano krivično djelo - nasilje u porodici. Za 1 dijete, koje je procijenjeno pred ODT Cetinje od strane Stručne službe u 2020. godini i saslušano 2021.godine u prisustvu punomoćnika po službenoj dužnosti (na preporuku Stručne službe), na glavnom pretresu pred Osnovnim sudom 2023. godine, majka je angažovala punomoćnika djetetu (Stručna služba je preporučila da se dijete ne saslušava ponovo zbog narušenog psihičkog stanja, pokušaja suicida, a sasluašna je 2021. godine po pravilima krivičnog postupka.), za krivično djelo nedozvoljene polne radnje, član 208 KZCG.

Na taj način, ukupno 8 djece/maloljetnih oštećenih lica i 2 djece/maloljetnih lica svjedoka, saslušano je 2023. godine pred državnim tužilaštvom, uz zastupanje punomoćnika po službenoj dužnosti, 1 dijete/maloljetno lice nije saslušano ponovo pred sudom, uz zastupanje punomoćnika angažovanog od strane roditelja. Ukupno 11 djece je zastupano uz pomoć punomoćnika.

Za 10 dece/maloljetnika (8 oštećenih i 2 svjedoka) Stručna služba je preporučila da, zbog mogućeg konflikta interesa i/ili konflikta lojalnosti, u krivičnom postupku umjesto roditelja učestvuje ovlašćeno službeno lice centra za socijalni rad.

Za 35 djece/maloljetnih lica (32 oštećenih i 3 svjedoka) preporučeno je naročito pažljivo postupanje, bez susreta sa osumnjičenim licem tokom saslušanja i u službenim prostorijama u toku krivičnog postupka, shodno članu 94 ZOPPMUKP.

Za ukupno 26 dijete/maloljetnih (23 oštećenih i 3 svjedoka) Stručna služba je preporučila upućivanje na psihološko-psihijatrijski tretman u okviru zdravstvenog sistema (Centar za autizam, razvojne smetnje i dječiju psihijatriju; dom zdravlja). Radilo se najčešće o krivičnim djelima sa elementima seksualnog nasilja (12) sa elementima nasilja u porodici (9), KD sa elementima nasilja (4), KD protiv bezbijednosti saobraćaja (1). Uzrast oštećenih je od 6 do 16, a svjedoka 7 do13 godina.

Za ukupno 42 djece/maloljetnih oštećenih lica i 5 svjedoka preporučeno je da se nalaz Stručne službe proslijedi i centru za socijalni rad radi preduzimanja mjera iz njihove nadležnosti (podrška i pomoć djeci/porodici, nadzor nad vršenjem roditeljskog prava).

U cilju multidiscpilinarne zaštite prava djeteta, preporučeno je da se nalaz Stručne službe za 3 djece kao oštećenih lica dostavi i drugom organu: VDT (1) i sudu (2).

IZVJEŠTAJ O PRIMJENI ALTERNATIVNIH MJERA IZREČENIH MALOLJETNIM UČINIOCIMA KRIVIČNIH DJELA U 2022. GODINI

Osnovna državna tužilaštva-ODT su su 2023. godini izrekla ukupno 50 alternativnih mjera i to: 27 opomena i 23 vaspitnih naloga.

Od zakonom predviđenih 9 vrsta vaspitnih naloga, državna tužilaštva su izrekla 5 vrsta i to:

* vaspitni nalog – poravnanje sa oštećenim (5),
* redovno pohađanje škole ili redovno odlaženje na posao (2),
* vaspitni nalog – obavljanje društveno korisnog ili humanitarnog rada (4),
* plaćanje novčanog iznosa u korist humanitarne organizacije, fonda ili javne ustanove (5),
* vaspitni nalog – uključivanje u pojedninačni ili grupni tretman u odgovarajućoj zdravstvenoj ustanovi ili savjetovalištu ili dugoj odgovarajućoj organizaciji (7).

U vezi predmeta za koje je rad iz 2022. godine nastavljen/prenijet u 2023. godinu, završena je procjena 4 maloljetnika, za koje je dat prijedlog za primjenu vaspitnih naloga:

* vaspitni nalog – obavljanje društveno korisnog rada (1, koji je ispunjen, ODT Kolašin)
* vaspitni nalog – uključivanje u pojedinačni ili grupni tretman u odgovarajućoj zdravstvenoj ustanovi, savjetovalištu ili drugoj odgovarajućoj organizaciji (1, koji je ispunjen, ODT Bijelo Polje),
* vaspitno nalog - plaćanje novčanog iznosa u korist humanitarne organizacije, fonda ili javne ustanove (1, koji je ispunjen, ODT Podgorica; 1, koji je ispunjen, ODT Bijelo Polje).

Takođe, u 2023. godini, pred državnim tužilaštvom, 6 maloljetnika su započeli/nastavili i uspješno ispunili vaspitni nalog prenijet iz 2022. godine i to:

* vaspitni nalog – uključivanje u pojedinačni ili grupni tretman u odgovarajućoj zdravstvenoj ustanovi, savjetovalištu ili drugoj odgovarajućoj organizaciji (1, koji je ispunjen, ODT Podgorica; 1. koji je ispunjen, VDT Podgorica),
* vaspitni nalog – obavljanje društveno korisnog rada (1, koji je ispunjen, VDT Podgorica; 1, koji je ispunjen, ODT Podgrica)
* vaspitni nalog – plaćanje novčanog iznosa u korist humanitarne organizacije, fonda ili javne ustanove (2, koji su ispunjeni, ODT Podgorica).

Slijedi prikaz statističkih podataka o primjeni alternativnih mjera – opomena i vaspitni nalozi u 2023. godini.

TABELA 6: Primjena alternativnih mjera prema maloljetnicima, prema nadležnom organu

|  |  |  |
| --- | --- | --- |
| **Rb. Br.** | **Organ koji je izrekao aternativnu mjeru** | **Broj alternativnih mjera** |
| 1 | Osnovno državno tužilaštvo – ODT | 50 |
| 3 | Odjeljenje bezbjednosti – OB | 20 |
|  | **UKUPNO** | **70** |

U 2023. godini, pred državnim tužilaštvima i Upravom policije-odjeljenjima bezbjednosti, primijenjeno je 70 alternativnih mjera, prema 65 maloljetnika.

U ODT, u 2023. godini, izrečeno je 50 alternativnih mjera, prema 45 maloljetnika (od kojih su 1 maloljetniku izrečene 2 mjere, a 3 maloljetnika su bila u recidivu; a u odjeljenjima bezbjednosti-OB 20 alternativnih mjera, prema 20 maloljetnika.

U recidivu su bila 3 maloljetnika i to: 2 maloljetnika su evidentirana za 2 krivična djela u 2023. godini, a 1 maloljetnik za 3 krivična djela u 2023. godini. Postupci prema njima su vođeni pred ODT Bar.

Od ukupno 70 izrečenih alternativnih mjera u 2023. godini izrečeno je: 30 opomena (27 opomena od strane ODT i 3 opomene od strane OB); 40 vaspitnih naloga (23 vaspitnih naloga od strane ODT, od tog broja 5 poravnanja sa oštećenim) i 17 poravnanja izrečenih od strane OB.

U 2023. godini, od ukupno 13 osnovnih državnih tužilaštava, alternativne mjere – opomena i vaspitni nalozi izrečene su od strane 6 ODT. Od ukupno 21 OB, opomena i poravnanje za krivična djela koja se gone po privatnoj tužbi (član 68 ZOPPMUKP), u 2023. godini, izrečeni su u 6 OB.

U 2023. godini, od ukupno 13 osnovnih državnih tužilaštava, alternativna mjera - opomena je izrečena u 4 ODT. Najveći broj opomena izrečen je u i ODT Bar (14), ODT Podgorica (10), zatim ODT Bijelo Polje (2) i ODT Kotor (1).

U 2023. godini, od strane 5 ODT izrečena su 23 vaspitna naloga. Od ukupno 9 vrsta vaspitnih naloga, primijenjeno je 5. Najviše vaspitnih naloga izrečeno je pred ODT Podgorica (13), ODT Bar (3), zatim ODT Bijelo Polje (4) i ODT Kolašin (1) i Plav (2).

Vaspitni nalog-poravnanje sa oštećenim pred ODT je primijenjen prema 5 maloljetnika, i to: pred ODT Bar (3) i ODT Bijelo Polje (2). Poravnanja su izvršena putem izvinjenja (5).

Vaspitni nalog – redovno pohađanje škole je primjenjen pred ODT Podgorica (1), izvršenje se nastavlja u 2024.godini i pred ODT Plav (1) izvršenje se nastavlja u 2024.godini.

Vaspitni nalog – obavljanje društveno korisnog ili humanitarnog rada izrečen je prema 4 maloljetnika, i to: 3 pred ODT Podgorica (2 maloljetnika su ispunila vaspitni nalog, a 1 maloljetnik nastavlja sa izvršenjem u 2024.godini); i 1 pred ODT Kolašin (1 maloljetnik je ispunio vaspitni nalog).

Vaspitni nalog – plaćanje novčanog iznosa u korist humanitarne organizacije, fonda ili javne ustanove, izrečen je prema 5 maloljetnika, i to: 4 pred ODT Podgorica i 1 pred ODT Bijelo Polje, svi ispunjeni.

Vaspitni nalog – uključivanje u pojedinačni ili grupni tretman u odgovarajućoj zdravstvenoj ustanovi ili savjetovalištu ili dugoj odgovarajućoj organizaciji izrečen je prema 7 maloljetnika, i to: 5 pred ODT Podgorica, (1 ispunjen, 4 se nastavljaju u 2024. godini); 1 pred ODT Plav (ispunjen) i 1 pred ODT Bijelo Polje, koji se nastavlja u 2024. godini.

Od 21 centra/odjeljenja bezbjednosti–OB, u 2023. godini opomena je izrečena u 3 OB, i to u: OB Bijelo Polje (1), OB Mojkovac (1), OB Kolašin (1).

Od ukupno 21 OB, u 2023. godini, od strane 5 OB maloljetnici su upućeni na poravnanje za krivična djela koja se gone po privatnoj tužbi (član 68 ZOPPMUKP). Poravnanje sa oštećenim je primijenjeno prema 17 maloljetnika, i to u: OB Nikšić (9), OB Podgorica (3), OB Kolašin i Berane (po 2), u OB Bijelo Polje (1). Poravnanja su izvršena na sljedeći način: putem izvinjenja (12; od kojih je 1 roditelj izvršio i materijalnu nadoknadu štete koje je učinilo njegovo dijete/maloljetnik), 2 maloljetnika izvršili su poravnanje putem izvinjenja i ličnog rada, a 3 maloljetnika nastavljaju postupak poravnanja u 2024. godine.

U 2023. godini evidentirano je 65 maloljetnih učinilaca krivičnih djela, i to: 12 djevojčica, i 53 dječaka. U recidivu je bilo ukupno 3 maloljetnih lica muškog pola, sa recidivom za krivična djela učinjena u 2023. godini.

Kod maloljetnih učinilaca krivičnih djela, u 2023. godini značajno prevladavaju: krivična djela sa elementima nasilja (50), u odnosu na krivična djela sa elementima krađe (13), krivična djela iz oblasti saobraćaja (3) i krivično djelo omogućavanje uživanja opojnih droga član 301 KZCG (3).

Osiguranje od povreda na radu za vrijeme primjene vaspitnog naloga - obavljanje društveno korisnog ili humanitarnog rada, obezbijeđeno je za 5 maloljetnika.

Stručna služba Vrhovnog državnog tužilaštva podržava primjenu alternativnih mjera na cijeloj teritoriji države i kontinuirano radi na unaprijeđivanju postupka procjene, izbora, izricanja i primjene alternativnih mjera, procedure izvršenja i praćenja uspješnosti ispunjavanja vaspitnih naloga, kao i na unaprijeđenju krivično-pravne zaštite djece/maloljetnih oštećenih i djece/maloljetnih svjedoka, kroz odgovarajuće mjere zaštite njihovih prava i dobrobiti.

**Načelnica Stručne službe**

**Dijana Popović-Gavranović,**

dipl. socijalna radnica

tel. 067 439 862

e-mail: [dijana.popovic@tuzilastvo.me](mailto:dijana.popovic@tuzilastvo.me)